เรือนยอดบรมมังคลานุสรณีย์

เรือนยอดบรมมังคลานุสรณีย์ เป็นเรือนยอดที่มีจำนวน 9 ยอด ตามรัชกาล ซึ่งนับเป็นเรือนยอดที่สูงสุดในประวัติศาสตร์ศิลปะไทย โดยเรือนยอดที่มีอยู่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว มีเพียง 5 ยอด คือ พระที่นั่งศิวาลัยมหาปราสาท ในพระบรมมหาราชวัง
เดิมเรือนยอดนี้ตั้งอยู่ทางด้านทิศตะวันออกของพระที่นั่งอนันตสมาคม ภายในเขตพระราชวังดุสิต ในพื้นที่แขวงดุสิต เขตดุสิต กรุงเทพมหานคร แต่ได้รื้อถอนในปี พ.ศ. 2566 เพื่อย้ายไปประดิษฐานที่พิพิธภัณฑ์ศิลป์แผ่นดิน ตำบลเกาะเกิด อำเภอบางปะอิน จังหวัดพระนครศรีอยุธยา 

**ประวัติ**
เรือนยอดนี้จัดสร้างโดยสถาบันสิริกิติ์ เพื่อน้อมเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสเฉลิมพระเกียรติพระบรมวงศานุวงศ์หลายพระองค์หลายโอกาส ดังนี้- พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร —
** ฉลองสิริราชสมบัติครบ 70 ปี ในวันที่ 9 มิถุนายน พ.ศ. 2559
** เฉลิมพระชนมพรรษา 90 พรรษา ในวันที่ 5 ธันวาคม พ.ศ. 2560- สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง — พระชนมพรรษา 7 รอบ ในวันที่ 12 สิงหาคม พ.ศ. 2559- พระบาทสมเด็จพระวชิรเกล้าเจ้าอยู่หัว (ขณะทรงเป็นสมเด็จพระบรมโอรสาธิราชฯ สยามมกุฎราชกุมาร) — เฉลิมพระชนมพรรษา 5 รอบ เมื่อวันที่ 28 กรกฎาคม พ.ศ. 2555- สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี — ฉลองพระชนมายุ 5 รอบ เมื่อวันที่ 2 เมษายน พ.ศ. 2558- สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี — ฉลองพระชนมายุ 5 รอบ ในวันที่ 4 กรกฎาคม พ.ศ. 2560- ทูลกระหม่อมหญิงอุบลรัตนราชกัญญา สิริวัฒนาพรรณวดี — ฉลองพระชันษา 5 รอบ เมื่อวันที่ 5 เมษายน พ.ศ. 2554
โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนามว่า เรือนยอดบรมมังคลานุสรณีย์ หมายถึง "เรือนยอดที่สร้างขึ้นเป็นที่ระลึกเฉลิมพระเกียรติในโอกาสอันเป็นมงคลยิ่งใหญ่" โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์มาทรงตัดริบบิ้นเปิดเรือนยอดนี้เมื่อวันที่ 10 มิถุนายน พ.ศ. 2559
อย่างไรก็ตาม สถาบันสิริกิติ์ได้ดำเนินการรื้อถอนเรือนยอดบรมมังคลานุสรณีย์ออกจากที่ตั้งเดิมภายในพระราชวังดุสิตเมื่อปี พ.ศ. 2566 เพื่อย้ายไปประดิษฐานที่พิพิธภัณฑ์ศิลป์แผ่นดิน ตำบลเกาะเกิด อำเภอบางปะอิน จังหวัดพระนครศรีอยุธยา แทน

**ลักษณะ**
เรือนยอดบรมมังคลานุสรณีย์มีลักษณะเป็นเรือนโถง หน้าบันทั้ง 9 ยอดจะมีพระปรมาภิไธย, พระนามาภิไธย และอักษรพระนามของทุกพระองค์ที่เกี่ยวข้องกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้แก่
# พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
# สมเด็จพระมหิตลาธิเบศร อดุลยเดชวิกรม พระบรมราชชนก
# สมเด็จพระศรีนครินทราบรมราชชนนี
# สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
# พระบาทสมเด็จพระวชิรเกล้าเจ้าอยู่หัว
# สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
# สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
# สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 
# ทูลกระหม่อมหญิงอุบลรัตนราชกัญญา สิริวัฒนาพรรณวดี

**อ้างอิง**
 cite news|title=เรือนยอดบรมมังคลานุสรณีย์ ศิลปกรรมชิ้นเอกที่ทรงคุณค่าแห่งกรุงรัตนโกสินทร์ |url=https://www.thairath.co.th/lifestyle/woman/636696|date=12 มิถุนายน 2016|work=ไทยรัฐ|url-status=live|access-date=15 กุมภาพันธ์ 2018

**แหล่งข้อมูลอื่น**
100.514091

หมวดหมู่:สิ่งก่อสร้างในเขตดุสิต